NELJANDA KOOSSEISU

OTSUS

Haapsalu,			01. aprill 2005 nr 
									EELNÕU

Taksoveo teenuste loetelu
kinnitamine

Juhindudes ühistranspordiseadusest ning majandus- ja kommunikatsiooniministri 26.05.2004 määrusega nr 141 kehtestatud “Sõitjate bussiliiniveo, bussijuhuveo, taksoveo ja pagasiveo üldeeskirjast”, kohaliku omavalitsuse korralduse seaduse § 6 lg 1, lg 3 p 1, § 22 lg 1 p 37, § 23, Haapsalu linnavolikogu 26.11.2004 määrusega nr 48 kinnitatud “Taksoveo kord Haapsalu linna haldusterritooriumil”, Haapsalu põhimääruse § 4 lg 1 p 7, § 12 lg 1 p 43, § 62 ja haldusmenetluse seadusest, Haapsalu Linnavolikogu otsustab:

1.	Kinnitada alljärgnev taksoveo teenuste loetelu:
1.1.sõidualustamise tasu;
1.2.ootetunni hind;
1.3.ettetellimistasu;
1.4.kilomeetri hind kella 06.00-22.00;
1.5.kilomeetri hind kella 22.00-06.00.

2.	Linnavolikogu kantseleil teha otsus teatavaks Haapsalu Linnavalitsuse lubade spetsialistile (Maret Zeemann) otsuse koopia üleandmisega allkirja vastu, kes teavitab otsusest Haapsalu linnas tegutsevaid taksoteenuse osutajaid.

3.	Otsus jõustub 01. 05. 2005.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees

Esitaja: linnavalitsus, 18.03.2005
Juhtivkomisjon: õiguskomisjon
SELETUSKIRI
Eelnõule “Taksoveoteenuste loetelu kinnitamine”

Kohalikule omavalitsusele on antud võimalus kehtestada taksoteenuste loetelu, millele vedaja määrab taksoteenuste tariifid (Majandus- ja kommunikatsiooniministri 26. 05. 2004 määrusega nr 141 kehtestatud “Sõitjate bussiliiniveo, bussijuhuveo, taksoveo ja pagasiveo üldeeskiri”). Viimasel ajal on taksoteenuste loetelu muutunud väga pikaks ning on taksoteenuse kasutajale suhteliselt arusaamatu ja seal on märgitud ka teenuseid, mida ei saa lugeda taksoteenuseks nagu näiteks kaubavedu või miinimumtasu, kõik eeltoodu oligi põhjuseks eelnõu “Taksoteenuste loetelu kinnitamine” esitamiseks linnavolikogule. 

Teenuste loetelu on koostatud arvestades enamuse taksojuhtide soove (esitati kirjalikult ja suuliselt) ja mida saab lugeda taksoteenuseks. 
Taksoteenuste hinna suhtes ei ole kohalikul omavalitsusel õigus kaasa rääkida. 
Taksoteenuste loetelu ja vedaja poolt määratud hinnad peavad olema sisestatud taksomeetrisse. 
Et jätta taksojuhtidele piisavalt aega hinna määramiseks volikogu poolt kinnitatud taksoteenustele ja sisestamiseks taksomeetrisse (tehakse Tallinnas) on ettepanek, et otsus jõustuks 01.maist 2005.

Linnavalitsus teeb ettepaneku eelnõu otsusena vastu võtta

Jüri Kurba
Aselinnapea